Mathias Blad

**Mathias Blad** (født 1973) er en svensk skuespiller og sanger, hovedsakelig kjent for å være vokalist i power metal-bandet Falconer.

## Biografi
Blad ble født i Motala, Sverige. Han studerte musikalsk teater på Balettakademien i Gøteborg mellom 1989-1992 og utdannet seg som skuespiller ved London Academy of Music and Dramatic Art mellom 1996-1999.

Han har jobbet mye i svensk teater siden 1992, inkludert rollen som Peter i *Jesus Christ Superstar* ved Gøteborgsoperan, Claude i *Hair* i Malmö, og Action i *West Side Story* ved Värmlandsoperan. I 2018, spilte han rollen som Stormen i den svenske innspillingen av *Tivolisaga*, en musikal av J. C. Schütz og Johan Pettersson basert på Shakespeares *[[Romeo og Julie]]*.

I 1999 tok Blad et uvanlig karrierevalg da han spilte inn vokal på noen demo-spor for tidligere Mithotyn-gitarist Stefan Weinerhall. Da dette prosjektet, kalt Falconer, fikk kontrakt med Metal Blade Records, gikk han med på å bli med som fulltids-medlem. Siden Falconer var et studioband bestående av bare tre medlemmer, var det ingen fare for at turnéer skulle komme i veien for hans jobb på teateret.

Denne situasjonen endret seg i 2002, da Falconer (nå fulltallig med fem personer) ble tilbudt en turné og de andre ønsket å gjøre dette. Blad forlot derfor bandet. 

Etter to album med vokalist Kristoffer Göbel, tok Stefan Weinerhall og trommeslager Karsten Larsson beslutningen om å gå tilbake til den musikalske retningen på de to første albumene. De følte den beste måten å gjøre dette på var å ha Blad som vokalist, så i slutten av 2005 ble det offentliggjort at Blad var tilbake som fullt medlem av Falconer.

Siden 2008 har han vært fast ansatt ved Lerbäcks teater hvor han er både skuespiller og webansvarlig.

I 2017 sang han på Frode Hovds Aldarias sang, *Trail of Tears* og i 2018 på Marius Danielsens sang *The Tower of Knowledge* på albumet *Legend of Valley Doom pt. 2.*

## Medlemmer i Falconer
### Seneste medlemmer
* Mathias Blad – keyboard (1999–2002), sang (1999–2002, 2005–2020)
* Stefan Weinerhall – bassgitar bakgrunnsvokal (1999–2020), bassgitar (1999–2000), keyboard (2002–2020)
* Karsten Larsson – trommer (2000–2020)
* Jimmy Hedlund –sologitarr, bakgrunnsvokal (2004–2020)
* Magnus Linhardt – bassgitar (2004–2020)

### Tidligere medlemmer
* Kristoffer Göbel – sang (2002–2005)
* Anders Johansson – gitar (2002–2004)
* Peder Johansson – bassgitar (2002–2004)

## Diskografi
**Studioalbum**
* Cyrano: - svenska originalinspelningen (Polydor 1996) (ikke lenger tilgjengelig)
* Falconer: *[[Falconer (album)|Falconer]]* (Metal Blade Records 2001),
* Falconer: *[[Chapters from a Vale Forlorn]]* (Metal Blade Records 2002),
* Falconer: *[[The Sceptre of Deception]]* (Metal Blade Records 2003) (gjestevokalist)
* Falconer: *[[Grime vs. Grandeur]]* (Metal Blade Records 2005)
* Falconer: *[[Northwind (album)|Northwind]]* (Metal Blade Records 2006)
* Falconer: *[[Among Beggars and Thieves]]* (Metal Blade Records 2008)
* Jennifer Grassman: *SerpentTales & Nightingales* (Jennifer Grassman Musikk 2010) (gjestevokalist)
* Falconer: *[[Armod]]* (Metal Blade Records 2011)
* Falconer: *[[Black Moon Rising (album)|Black Moon Rising]]* (Metal Blade Records 2014)
* Falconer: *[[Falconer - Ultimate Edition]]* (Metal Blade Records 2015)
* Frode Hovds Aldaria: *Trail of Tears* (Pride and Joy Music 2017)
* Tivolisaga: - Original innspilling med svensk rollebesetning (One Perfect Line Music 2018) (gjestevokalist)
* Marius Danielsen: *Legend of Valley Doom pt. 2: - The Tower of Knowledge* (Crime Records 2018) (gjestevokalist)
* Falconer: *[[From a Dying Ember]]* (Metal Blade Records 2020)

**Singler**
* «Nocturnal Rites / Falconer» (delt 7" vinyl, 500 eksemplar)

## Referanser


## Eksterne lenker
* 
* 
* Falconers offisielle hjemmeside 
* Tivolisaga offisielle hjemmeside